Diari Oficial de la Generalitat Valenciana


Sumari del DOGV 3955, del 08-03-2001 (2001/1789)

RESOLUCIÓ de 14 de febrer 2001, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1789


Data del document
:   14-02-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * indústria del llibre
    * material d'ensenyament
    * edició

RESOLUCIÓ de 14 de febrer 2001, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [2001/F1789]
  
El Decret 187/1994, de 13 de setembre (Diari Oficial de la Generalitat Valenciana del 22), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret va determinar com a objecte de supervisió els projectes editorials i definí els requisits que han de tindre per a la seua aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article sisé de l'Ordre de 16 de desembre de 1994, de la Conselleria d'Educació i Ciència, (Diari Oficial de la Generalitat Valenciana del dia 3 de febrer de 1995), per la qual es desplega el Decret 187/1994, establix que correspon al director general d'Ordenació i Innovació Educativa i Política Lingüística, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vistos els projectes editorials presentats a supervisió i la proposta de la comissió creada per l'Ordre de 10 de maig de 1995 (Diari Oficial de la Generalitat Valenciana del dia 2 de juny de 1995), esta direcció general resol:
  
Primer
  
Queden aprovats per a l'Educació Primària els projectes editorials supervisats que s'especifiquen en l'annex, i homologats els materials didàctics curriculars que resulten del seu desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir esta homologació en els termes següents: «Material didàctic curricular homologat per a (etapa i cicle o curs), elaborat segons el projecte editorial aprovat per Resolució de 14 de febrer 2001 de la Direcció General d'Ordenació i Innovació Educativa i Política Lingüística, de la Conselleria de Cultura i Educació».
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que ha dictat l'acte o el superior jeràrquic en el termini d'un mes a comptar des de l'endemà de la seua publicació en el Diari Oficial de la Generalitat Valenciana. Tot això de conformitat amb allò que s'ha disposat en els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 14 de febrer de 2001.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
Annex
  
Editorial Richmond-Publishing, projecte editorial: Frisbee 1 i 2; etapa: Educació Primària; cicle: segon; àrea: anglés.
  
Editorial Heinemann, projecte editorial: Sunrise 1 i 2; etapa: Educació Primària; cicle: segon; àrea: anglés.
  
Editorial Edelvives, projecte editorial: Boreal; versió lingüística: castellà; etapa: Educació Primària; cicle: segon i tercer; àrea: castellà: Llengua i Literatura.
  
Editorial Edelvives, projecte editorial: Boreal; versió lingüística: castellà; etapa: Educació Primària; cicle: segon i tercer; àrea: matemàtiques.
  
Editorial Anaya, projecte editorial: Valencià: Llengua i Literatura, 3r, 4t; versió lingüística: valencià; etapa: Educació Primària; cicle; segon; àrea Valencià: Llengua i Literatura.